ΟΙ ΠΕΡΙ ΑΞΙΩΝ ΚΑΙ ΧΡΗΜΑΤΙΣΤΗΡΙΟΥ ΑΞΙΩΝ ΚΥΠΡΟΥ

ΝΟΜΟΙ

του 1993 έως 2017

---------------------------------

ΤΡΟΠΟΠΟΙΗΣΗ ΤΩΝ ΚΑΝΟΝΩΝ ΣΥΝΑΛΛΑΓΩΝ

|  |  |
| --- | --- |
| Επίσημη Εφημερίδα  Παράρτημα Τρίτο (Ι)  27.10.06  1.6.07  27.12.07  21.03.08  23.05.08  6.06.08  29.09.08  31.10.08  31.12.08  30.1.09  27.2.09  16.4.09  12.6.09  9.10.09  13.11.09  3.06.11  7.10.11  17.2.12  18.5.12  25.5.12  28.9.12  6.12.13  3.10.14  28.11.14  16.1.15  9.4.15  18.9.15  5.1.17  26.5.17  22.12.17 | Το Συμβούλιο του Χρηματιστηρίου Αξιών Κύπρου, μετά από προηγούμενη σύμφωνη γνώμη της Επιτροπής Κεφαλαιαγοράς, αποφάσισε να τροποποιήσει τους Κανόνες Συναλλαγών που δημοσιεύτηκαν στην Επίσημη Εφημερίδα της Δημοκρατίας στις 27 Οκτωβρίου 2006 (ΚΔΠ 409/2006 ως έχουν τροποποιηθεί), σύμφωνα με την εξουσία που του παρέχει το άρθρο 22 των περί Αξιών και Χρηματιστηρίου Αξιών Κύπρου Νόμων και ο Κανονισμός 33 των περί Αξιών και Χρηματιστηρίου Αξιών Κύπρου Κανονισμών, ως ακολούθως: |
|  | 1. Με τη διαγραφή από την παράγραφο 2.2.4 αυτών, της φράσης «Ο περιορισμός του βήματος τιμής δεν ισχύει για τις Προσυμφωνημένες Συναλλαγές.» |
|  | 2. Με την προσθήκη μετά την παράγραφο 2.2.4 αυτών, της ακόλουθης νέας παραγράφου 2.2.5:  «2.2.5 Οι προ-συμφωνημένες συναλλαγές καταχωρούνται:   1. Είτε στο έγκυρο βήμα τιμής, όπως αυτό ισχύει για κάθε χρηματοπιστωτικό μέσο 2. Είτε σε μη έγκυρο βήμα τιμής, αλλά με τιμή όπως ορίζεται από τον ενδιάμεσο της καλύτερης αγοράς και πώλησης του συγκεκριμένου χρηματοπιστωτικού μέσου» |
|  | 3. Με την προσθήκη στο τέλος του στοιχείου «Τιμή» της παραγράφου 2.4.1 αυτών, της ακόλουθης νέας πρόνοιας:  «Προκειμένου περί Τίτλων Σταθερού Εισοδήματος οι οποίες τυγχάνουν διαπραγμάτευσης υπό συνθήκες καθαρής τιμής (clean price) η τιμή της εντολής δεν θα συμπεριλαμβάνει τους δεδουλευμένους τόκους του συγκεκριμένου τίτλου, τους οποίους το σύστημα θα υπολογίζει και προσθέτει προς διαμόρφωση της μικτής αξίας της εντολής». |
|  | 4. Με την προσθήκη στο τέλος της υποπαραγράφου 1 της παραγράφου 2.4.10 αυτών, της ακόλουθης νέας πρόνοιας:  «Προκειμένου περί εντολών διαρκείας αναφορικά προς Τίτλους Σταθερού Εισοδήματος οι οποίες τυγχάνουν διαπραγμάτευσης υπό συνθήκες  καθαρής τιμής, το σύστημα θα υπολογίζει και προσθέτει τους δεδουλευμένους τόκους του συγκεκριμένου τίτλου προς διαμόρφωση της μικτής αξίας της εντολής». |
|  | 5. Με την προσθήκη στην παράγραφο 2.4.11 αυτών, στο τέλος της πρώτης επιφύλαξης, μετά το σημείο 3), του ακόλουθου νέου σημείου 4):  «4) Όταν το Μέλος σε έκτακτες περιπτώσεις αντιμετωπίζει προβλήματα ακραίων καταστάσεων (π.χ. συνδεσιμότητας στο ΟΑΣΗΣ) και επιθυμεί τη μαζική ακύρωση καταχωρημένων εντολών. Σε αυτή την περίπτωση, το Μέλος θα πρέπει να υποβάλει γραπτό αίτημα προς το Γενικό Διευθυντή, με το οποίο να υποδεικνύει τις συγκεκριμένες εντολές που επιθυμεί να ακυρωθούν καθώς και το λόγο της ακύρωσης τους.» |